изпълнение (ЕС) 2015/2447 на Комисията. За тази цел те може да поискат от титуляря на разрешението необходимата информация.
 ГЛАВА III
 СИСТЕМА ЗА ЕДИННО УПРАВЛЕНИЕ НА ПОТРЕБИТЕЛИТЕ И ЦИФРОВ ПОДПИС
 Член 14
 Предмет и структура на системата за ЕУП & ЦП
 1. Системата за единно управление на потребителите и цифров подпис (ЕУП & ЦП) позволява осъществяването на комуникация между Комисията и създадените от държавите членки системи за управление на самоличността и достъпа, посочени в член 18, за целите на предоставяне на сигурен разрешен достъп на икономическите оператори и на лицата, различни от икономически оператори, както и на служителите на Комисията до електронните системи.
 2. Системата за ЕУП & ЦП се състои от следните общи компоненти:
 а)
 система за управление на достъпа;
 б)
 система за административно управление.
 3. Държавите членки създават система за управление на самоличността и достъпа като национален компонент на системата за ЕУП & ЦП.
 Член 15
 Използване на системата за ЕУП & ЦП
 Системата за ЕУП & ЦП се използва, за да се гарантира автентификацията и проверката на достъпа на:
 а)
 икономическите оператори и лицата, различни от икономически оператори, за целите на получаване на достъп до общите компоненти на СМР;
 б)
 служителите на Комисията за целите на получаване на достъп до общите компоненти на СМР и за целите на поддръжка и управление на системата за ЕУП & ЦП.
 Член 16
 Система за управление на достъпа
 Комисията създава система за управление на достъпа, за да валидира заявките за достъп, подадени в рамките на системата за ЕУП & ЦП от икономическите оператори и лицата, различни от икономически оператори, чрез оперативно взаимодействие със създадените от държавите членки системи за управление на самоличността и достъпа, посочени в член 18.
 Член 17
 Система за административно управление
 Комисията създава система за административно управление с цел управление на правилата за автентификация и упълномощаване във връзка с валидирането на идентификационните данни на икономическите оператори и на лицата, различни от икономически оператори, за целите на разрешаване на достъп до електронните системи.
 Член 18
 Създадени от държавите членки системи за управление на самоличността и достъпа
 Държавите членки създават система за управление на самоличността и достъпа, за да гарантират:
 а)
 сигурна регистрация и съхранение на идентификационните данни на икономическите оператори и на лицата, различни от икономически оператори;
 б)
 сигурен обмен на подписани и криптирани идентификационни данни на икономическите оператори и на лицата, различни от икономически оператори.
 ГЛАВА IV
 ФУНКЦИОНИРАНЕ НА ЕЛЕКТРОННИТЕ СИСТЕМИ И ОБУЧЕНИЕ ЗА ТЯХНОТО ИЗПОЛЗВАНЕ
 Член 19
 Разработване, изпитване, въвеждане и управление на електронните системи
 1. Общите компоненти се разработват, изпитват, въвеждат и управляват от Комисията. Националните компоненти се разработват, изпитват, въвеждат и управляват от държавите членки.
 2. Държавите членки гарантират, че националните компоненти са оперативно съвместими с общите компоненти.
 Член 20
 Поддръжка на електронните системи и извършване на промени в тях
 1. Комисията осигурява поддръжката на общите компоненти, а държавите членки осигуряват поддръжката на своите национални компоненти.
 2. Комисията и държавите членки гарантират непрекъсната работа на електронните системи.
 3. Комисията може да промени общите компоненти на електронните системи с цел коригиране на неизправности, добавяне на нови функционалности